google/wiki40b huggingface dataset:
Adam Forgáč

Život

Bol najstarším synom baróna Žigmunda Forgáča, uhorského palatína, a jeho druhej manželky Zuzany Turzovej.  Narodil sa na hrade Gýmeš pri obci Jelenec.
V roku 1627 sa stal kráľovským komorníkom a zároveň kapitánom hradu Szécsény. Pôsobil aj ako kapitán mesta Košice. 4. marca 1640 vydal mesto vojsku Juraja I. Rákociho. V rokoch 1645 a 1655 sa uchádzal dokonca o post uhorského palatína, čo však nedosiahol.Neskôr pôsobil ako kapitán stredoslovenských banských miest. 
V auguste 1652 organizoval obranu pred rabujúcimi tureckými vojskami, ktorým sa postavil 26. augusta 1652 pri Veľkých Vozokanoch. V dvojdňovej bitke pri Veľkých Vozokanoch turecké vojská porazil. Prvý deň bitky však nebol úspešný (padli aj 4 príslušníci Esterházyovského rodu). Po neúspešnom dni však zorganizoval provizórne sily zozbierané z poddaných okolitých ohrozených obcí, s ktorými 27. augusta turecké sily premohol.
V máji roku 1643 sa stal kapitánom novozámockej pevnosti. Nechal sa prelstiť Turkami a bez dostatočného prieskumu situácie podnikol výpad proti údajne oslabeným tureckým vojskám pri Parkane. V skutočnosti však Turci na jeho vojská pripravili pascu a v bitke pri Parkane 6. augusta 1663 sa z jeho 5500 vojakov napokon zachránilo iba necelých 400. Sám Forgáč sa zachránil útekom.
Osmanské sily o sile asi 50 000 mužov postúpili k Novým Zámkom a vyzvali ho na kapituláciu, ktorú odmietol. Mesto bolo ostreľované osmanským delostrelectvom. 22. septembra 1663 došlo k nehode, pri ktorej vybuchol sklad pušného prachu vo Fridrichovej bašte. Ďalšia obrana mesta bola nemožná. So zvyškom posádky opustil pevnosť 26. septembra. 24. septembra 1663 bol po mesiac a pol dlhom obliehaní nútený vzdať vojskám veľkovezíra Ahmeda Köprülü. Strata Nových Zámkov mala za následok stratu ďalších miest od Levíc po Nitru. Západné Slovensko bolo vydané napospas osmanského rabovaniu. Osmanské sily prenikli až na Moravu.
Pre vojenské neúspechy bol postavený pred vojenský súd, ale napokon ho oslobodili. Od roku 1670 do smrti bol krajinským radcom. Po zrušení uhorskej ústavy v roku 1673 bol jedným zo štyroch radcov gubernátora Ampringenta. V roku 1674 sa stal jedným zo sudcov bratislavskej sedrie. Zomrel 10.júna 1681 v Rajke. Jeho telo dodnes odpočíva v trnavskom kostole sv. Štefana.
Cerizy

Poloha

Obec má rozlohu 4 km². Najvyšší bod je položený 123 m n. m. a najnižší bod 73 m n. m.

Obyvateľstvo

Počet obyvateľov obce je 58 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champrond

Poloha

Obec má rozlohu 5,98 km². Najvyšší bod je položený 138 m n. m. a najnižší bod 119 m n. m.

Obyvateľstvo

Počet obyvateľov obce je 85 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champsecret

Poloha

Obec má rozlohu 44,68 km². Najvyšší bod je položený 313 m n. m. a najnižší bod 140 m n. m.

Obyvateľstvo

Počet obyvateľov obce je 1 008 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beauchêne (Loir-et-Cher)

Poloha

Obec má rozlohu 10,08 km². Najvyšší bod je položený 205 m n. m. a najnižší bod 164 m n. m.

Obyvateľstvo

Počet obyvateľov obce je 169 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Krivka

Krivka je geometrický útvar, čiara meniaca svoj smer; krivá čiara.
Polootvorená hra

Polootvorené hry sú hry, v ktorých biely otvorí dvojkrokom kráľovského pešiaka a čierny odpovedá iným ťahom, ako je dvojkrok kráľovského pešiaka.
Bissey-la-Côte

Poloha

Obec má rozlohu 19,93 km². Najvyšší bod je položený 344 m n. m. a najnižší bod 229 m n. m.

Obyvateľstvo

Počet obyvateľov obce je 99 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vaudeville

Vaudeville ( franc. [Vôd ᵉ víl]) znamená zábavný divadelný program so spevom, tancom, predchodcu  operety, varieté a muzikálu.

História

Pôvod slova nie je jasné. Od 15. storočia znamenal vaudeville zvyčajne vtipnú populárnu pieseň, niečo ako šláger, ktorý si ľudia spievali pri práci. Na známe a populárne melódie sa vtedy písali nové texty. Od 17. storočia, sa takéto skladby objavovali v divadlách, kde ich publikum často spievalo spolu s hercami. Preto sa niektorí domnievajú, že názov je odvodený z francúzskeho spojenia voix de ville - v preklade hlas mesta. Od začiatku 19. storočia znamenalo slovo vaudeville ľudový divadelný program s pesničkami, alebo s kupletmi zo známych melódií. Divadlá, ktoré ich hrali sa nazývali tiež varieté ("Théatre des varietes").
Z vaudeville vznikla náročnejšia komická opera a po roku 1850 – najmä vďaka J. Offenbachovi opereta. Už v 19. storočí sa vaudeville rozšírilo aj v USA a preto vzniklo odlišné vnímanie tohto pojmu v Európe a v zámorí. Zatiaľ čo sa ľudové vaudeville v Európe vyvinulo smerom k divadlu (fraška s pesničkami, opereta), v zámorí označenie "vaudeville" znamenalo skôr varietný zábavný program na hranici medzi music-hallovým revue a kabaretom, ktorý nemal pevný začiatok a kontinuálny dej (kontinuálne vaudeville), ale obsahujú rôzne zábavné, trikovo efektné, často až cirkusové čísla. V týchto divadlách začínal Buster Keaton, Bratia Marxovci, Charlie Chaplin a Stan Laurel. V Anglicku a v Spojených štátoch bývali súčasťou vaudeville aj striptérky a erotické scény, ktoré sa vyvinuli do samostatného žánru americkej burlesky. Vaudevillová divadla upadali s príchodom filmu, a mnohé z nich sa menili na kinosály. V poslednej dobe sa tieto formy zábavy dostali opäť do popredia záujmu a sú inšpiráciou pre nové filmové a divadelné diela, napríklad ako filmový muzikál Moulin Rouge!  od Baze Luhrmana, striptízové výkony Dity von Teese, koncertné vystúpenia skupiny Pussycat Dolls , atď.
Derby Silk Mill

Objekt muzea

Múzeum sa nachádza v areáli Lombe's Mill, bývalej historickej pradiarni hodvábu, ktorá leží na južnom konci Derwent Valley Mills (Svetové dedičstvo UNESCO). V rokoch 1717 a 1721 tu na rieke Derwent postavil George Sorocold pre rodinu Johna Lomba prvú britskú priemyselnú pradiareň hodvábu.
Počas obdobia, kedy John Lombe pracoval v hodvábnom priemysle v Taliansku, okopíroval princíp strojov na pradenie veľkého množstva hodvábu. Šlo o jeden z historicky prvých prípadov priemyselnej špionáže.
Nové stroje síce spotrebovali značnú energiu (dodávalo im ju vodné koleso na spodnú vodu), ale boli omnoho výkonnejšie než dovtedajšie tradičné pradenie pomocou kolovratu, a okrem lokálnych pradiarní, konkurovali aj talianskym výrobcom hodvábu.
Keď John Lombe v roku 1722 zomrel za nejasných okolností, vznikli špekulácie, že ho otrávil taliansky vrah v rámci pomsty krádeže tajomstva. Johnov nevlastný brat Thomas Lombe Knt., zomrel 2. júna 1739 a objekt zdedila jeho manželka s dvoma dcérami, ktorá právo na jeho používanie predala Richardovi Wilsonovi juniorovi z Leedsu za 2800 libier.
V nasledujúcich rokoch budova slúžila ako pradiareň rôznym majiteľom až do roku 1908, kedy sa do nej presťahovala chemická spoločnosť F.W.Hampshire and Company. V tom čase pradenie hodvábu v celej Británii upadalo a spoločnosť sa do objektu nasťahovala, aby tu vyrábala mucholapky a lieky proti kašľu.
5. decembra 1910 o piatej hodine ráno vypukol v priľahlom mlyne na múku požiar, rýchlo sa rozšíril i na objekt bývalej pradiarne a aj napriek úsiliu požiarnikov objekt značne poničil (východný múr spadol do rieky). Pri následnej rekonštrukcii postavili budovu v rovnakej výške, ale s tromi podlažiami namiesto pôvodných piatich podlaží.
V 20. rokoch prešiel objekt pradiarne do vlastníctva elektrárenského úradu, ktorý jeho priestory využíval čiastočne ako sklady, dielne i jedálne. V úzadí elektrárne, zabudnutý verejnosťou, stál objekt pradiarne až do roku 1970. V tom roku elektráreň zbúrali a z bývalej pradiarne vzniklo dlho plánované priemyselné múzeum, ktoré otvorili 29. novembra 1974.

Zatvorenie múzea v roku 2011

3. apríla 2011 rozhodli predstavitelia mesta Derby o zatvorení múzea, a uvoľnení financií na jeho prestavbu, ako aj na prestavbu ostatných mestských múzeí v meste. Dátum znovuotvorenia múzea nebol určený.
Prešovský obchvat

Juhozápadný obchvat

Juhozápadná časť obchvatu Prešova je dlhá 7,87 km. Oficiálne sa začala stavať v júni 2017, združením firiem Eurovia SK, Eurovia CS, Doprastav, Metrostav, Metrostav Slovakia, za cenu 356 mil. eur, čo je o 13 mil. eur menej, ako bola predpokladaná hodnota zákazky. Zmluva na vybudovanie tohto úseku bola podpísaná 6. apríla 2017. Táto časť obchvatu sa má otvoriť na jar v roku 2021 a bude obsahovať dvojrúrový tunel Prešov s dĺžkou 2,2 km. Tunel Prešov bol oficiálne prerazený 13. júna 2019. Tento úsek po svojom dokončení skráti cestu pre osobné autá o 19 minút.
Zo západnej strany obchvat začína v diaľničnej križovatke Prešov-západ, pozostavajúcej z 11 mostných objektov. Koniec úseku je v mimoúrovňovej križovatke Prešov-juh.

Severný obchvat

Severná časť obchvatu Prešova s dĺžkou 14,5 km bola rozdelená na dve etapy; na prvú, spájajúcu D1 a cestu I/68 je vyhodnotená súťaž na zhotoviteľa s termínom začatia výstavby v júli 2019 a termínom dokončenia v marci 2023.
Odhadovaná hodnota zákazky na 4,3 km dlhý úsek je 169,98 milióna eur bez DPH. Druhá etapa, ktorá bude pokračovať k prepojeniu s cestou I/18, bude mať dĺžku 10,2 km. O výstavbe tejto časti zatiaľ nie je rozhodnuté,i keď Národná diaľničná spoločnosť už pripravuje súťaž na zhotoviteľa

Priebeh I. etapy výstavby

Súťaž na zhotoviteľa tohto úseku bola vyhlásená v decembri 2017. Víťazom je združenie Váhostav a TuCon. Výstavba začala v júli 2019.
Mimeure

Poloha

Obec má rozlohu 13,83 km². Najvyšší bod je položený 437 m n. m. a najnižší bod 335 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovensko-česká interliga hádzanárok 2015/16

Systém súťaže

Systém súťaže bol rovnaký ako po minulé roky. Hrala sa iba základná časť, ktorá pozostáva z 26 kôl. Každý s každým sa stretol 2-krát, čo znamená, že každý tím odohral 24 zápasov. Po základnej časti nasledovalo národné play-off. Do slovenského postúpili 4 družstvá, v českej nasledovala okrem play-off najlepších 4 tímov aj nadstavbová časť v skupine o 5. – 8. miesto, z ktorej vzišiel účastník baráže. Zo slovenskej strany nezostúpil nikto. Slovenské play-off sa hralo na 3 víťazné zápasy.
Testovanie hypotéz

Testovanie hypotéz je proces, v ktorom sa overuje, či je hypotéza pravdivá alebo nie. O platnosti hypotézy by bolo možné s úplnou istotou rozhodnúť iba na základe výskumu celého základného súboru. Keďže vo väčšine prípadov je takýto výskum nepraktický, o pravdivosti hypotézy sa rozhoduje na základe výberového súboru alebo vzorky.
Kvantitatívny variant frazémy

Kvantitatívny variant frazémy alebo fakultatívny variant frazémy je druh variantu založený na prítomnosti, resp. neprítomnosti istej zložky v ustálenej zostave frazémy. Komponent, ktorý sa môže uplatniť aj vypustiť, a to bez podstatnej zmeny významu frazémy, sa volá fakultatívny člen (komponent) frazémy (p.), napr. minúť všetko do posledného haliera – do haliera, choď do (horúceho) pekla! Podoba frazémy s fakultatívnou zložkou sa volá úplný variant frazémy, podoba bez fakultatívnej zložky sa volá skrátený variant frazémy. Kvantitatívny variant je špecifickým druhom komplexného variantu, lebo prítomnosťou, resp. neprítomnosťou fakultatívnej zložky sa mení konštrukcia aj lexikálne zloženie frazémy.
Montbron

Poloha

Obec má rozlohu 43,34 km². Najvyšší bod je položený 284 m n. m. a najnižší bod 95 m n. m.

Obyvateľstvo

Počet obyvateľov obce je 2 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Écurat

Poloha

Obec má rozlohu 10,55 km². Najvyšší bod je položený 69 m n. m. a najnižší bod 14 m n. m.

Obyvateľstvo

Počet obyvateľov obce je 455 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malukah

Životopis

Narodila sa v Monterrey v Mexiku, na klavír hrala už ako 8-ročná. Neskôr prešla na bicie a gitaru. Hudba ju zaujímala natoľko, že napokon na hudobnej univerzite Berklee získala dva tituly v odboroch hudobná produkcia a filmová hudba.

Kariéra

Pomerne neznáma hudobníčka sa dostala do povedomia širšej verejnosti na konci roku 2011 po zverejnení skladby "The Dragonborn Comes" pre hru The Elder Scrolls V: Skyrim na vlastnom kanáli servera YouTube. Video sa v krátkom čase stalo virálnym a má v súčasnosti (začiatok r. 2015) už viac ako 14,3 milióna zhliadnutí.
Po tomto úspechu získala ponuky na ďalšie projekty, zväčša v oblasti počítačových a konzolových hier.
Práca na hernej sérii Mass Effect jej otvorila cestu do zábavného priemyslu videohier.
Bola prizvaná na tvorbu podkladových piesní pre hru Call of Duty: Black Ops II v roku 2012.
Následne komponovala v roku 2013 aj pre hry The Banner Saga a Elder Scrools Online, vrátane vytvorenia cameo postavy na základe renderingu jej tváre.
Zatiaľ posledným veľkým projektom je spolupráca s Jeremy Soulom a orchestrom na hre The Northerner.
Obelix

Obelix (franc. Obélix) je fiktívna postava v sérii komiksov Asterixove dobrodružstvá, najlepší priateľ Asterixa (dokonca majú aj narodeniny v rovnaký deň). Keď nebojuje s Rimanmi, pracuje Obelix ako nosič menhirov. Vlastní aj lom, kde si tesá menhiry, ktoré niekedy používa aj ako vrhaciu zbraň. Obelix zvyčajne predáva kamene za hocičo, čo potrebuje. Má malého psa menom Idefix, ktorého má veľmi rád. Jeho rodičia žijú v meste Condatum (Rennes) a jeho blízki príbuzní (vrátane jeho vzdialeného bratranca Metallurgixa; tvorcu zlatých kosákov) v Lurécii.
Obelix je tučný, hoci sám seba za tučného nepovažuje; radšej o sebe hovorí v eufemizmoch, ako napríklad "pekne zaokrúhlený" alebo že má hruď ktorá sa "trochu pošmykla". Označenie „tučný“ ho môže za určitých okolností rýchlo rozhnevať, a to je aj jeden z najhlavnejších dôvodov pre konflikty medzi ním a Asterixom. Aj keď ich hádka môže prerásť do nadáviek a kriku, veľmi rýchlo sa zmieria.
Na rozdiel od ostatných dedinčanov Obelix nepotrebuje piť Panoramixov čarovný nápoj, ktorý dáva nadľudskú silu, pretože ako malý padol do kotla plného čarovného nápoja a jeho účinok na ňom zostal permanentný. Príbeh o tom, ako sa to stalo, je opísaný v krátkom komikse Comment Obélix est tombé dans la marmite du druide quand il était petit. Panoramix od tejto udalosti odmieta dávať Obelixovi čo i len kvapku čarovného nápoja, iba ak je to naozaj nutné (či už z obavy o jeho život, alebo život iných vzhľadom na to, že by ho to mohlo spraviť niekoľkonásobne silnejším), čo Panoramixa naozaj trápi (v La Galère d'Obélix sa ukáže, že vypitím priveľa čarovného nápoja sa môže ten, čo ho vypil premeniť v kameň; nie je však presne určené po koľkých glgoch). V Asterix a Kleopatra dal Panoramix Obelixovi pár kvapiek čarovného nápoja, ale nič sa nestalo.
Obelix je dobrosrdečný, ale spoločensky nešikovný. Nie je úplne vedomý svojej vlastnej sily a často vylomí dvere, na ktoré (podľa vlastných slov) jemne zaklope. Je často používaný ako ľudské baranidlo na otváranie zamknutých dverí alebo na rozbíjanie stien. Takisto si nie je vedomý toho, že ostatní nedisponujú nadľudskou silou ako on a tvári sa veľmi prekvapene, keď ich rozdrví nejakým „malým menhirom“, alebo keď sa mu Asterix snaží vysvetliť, že malý pes ako Idefix nemôže zdvihnúť menhir. Obelix neprejavuje veľký záujem o vzdelanie alebo rozumovú aktivitu, pretože svoje problémy väčšinou rieši silou a rozhodovanie necháva na Asterixa.
Aj keď má svoj vlastný dom, občas nocuje u Asterixa.
Jeho životnou vášňou je zabávanie sa s Asterixom, bitie Rimanov (a občas zbieranie ich heliem), jedenie, vyrábanie a nosenie menhirov. Tak ako Asterix je Obelix slobodný, ale ľahko ho očarí pekná žena. Je beznádejné zamilovaný do Falbaly, dcéry Plantaquatixa.
Obelixove obľúbené jedlo je pečený diviak, ktorého zvyčajne loví s Asterixom. Je však veľmi pažravý a zjedol by takmer všetko až na pár výnimiek. Je kompletne odolný proti drogám a jedom, ale keď pije alkohol, tak sa veľmi rýchlo opije.
Jeho známa fráza je „Títo Rimania sú blázni“ („Ils sont fous ces romains“), aj keď ju použil v rôznych variantoch pri takmer každej skupine, ktorú stretol na jeho cestách.
Corcelles-en-Beaujolais

Poloha

Obec má rozlohu 9,3 km². Najvyšší bod je položený 247 m n. m. a najnižší bod 179 m n. m.

Obyvateľstvo

Počet obyvateľov obce je 758 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Camilo José Cela

Život

V roku 1931 sa Cela presídlil do Madridu spolu s celou rodinou. Mal osem vlastných bratov a sestier. Jeho otec pochádzal z Galície a matka bola anglo-talianskeho pôvodu. Tu krátko študoval literatúru a filozofiu na univerzite v Madride.
V roku 1936 bojoval na strane frankistov počas Španielskej občianskej vojny. Následne odmietol Frankovu diktatúru. Napriek tomu, že v rokoch 1943-44 pracoval ako tlačový cenzor, rozhodol sa v ďalšom živote pre nezávislú tvorbu. 
Od 1954 býval na Malorke, kde založil literárnu revue "Papeles de Son Armadans", ktorá vydala 276 čísel a hrala dôležitú úlohu v španielskej literatúre až do jej zrušenia v roku 1979. Vydania obsahovali celkovo 40 000 stránok a publikovalo na nich 1070 auorov. 
V 1957 vstúpil do "Real Academia de la Lengua Española" (Kráľovská akadémia španielskeho jazyka) a podieľal sa ako kráľovský senátor Ústavného súdu na vytvorení novej španielskej ústavy z roku 1978.

Dielo

Cela publikoval svoj prvý román La familia de Pascual Duarte (Rodina Pascuala Duarteho) v 1942. Je v poradí druhým najprekladanejším románom španielskej literatúry  po Donovi Quijotovi. Štýl románu je v suchom realistickom duchu. Jedná sa o opisy jedného kriminálnika málo zodpovedného za svoje činy dohnané do extrému. Tento román je v cudzine považovaný za literárne zrkadlo Španielska. Román sa dokázal vyhnúť cenzorom a znamenal renesanciu literárneho života v Španielsku zničeného občianskou vojnou. Veľký počet spisovateľov, umelcov a intelektuálov bolo zabitých alebo odišli do exilu a ekonomická situácia ničila krajinu zároveň s frankistickou cenzúrou. Toto všetku brzdilo zrod nových talentov. 
V románe Pavilón oddychu (1943) autor píše o viacerých znovuzrodeniach počas života v sanatóriu, kde býval vo svojej mladosti, keď mal tuberkulózu. Jeho prvé diela, hlavne poémy sú veľmi pesimistické a morbídne, opisujú celkovú brutalitu a vyprahnutosť španielskeho života. 
Významné dielo autora je "La Colmena" (1953), je to opis niekoľkých dní života asi tristo osôb žijúcich v Madride v roku 1942. Bol frankistickým režimom zakázaný. 
V rámci avantgardného experimentu autor pripomína vojnu v Španielsku v románe "Vísperas, festividad y octava de San Camilo del año 1936 en Madrid" (
Vešpery, slávnosť a oktáva sv. Kamila z roku 1936 v Madride). Dielo reflektuje vplyv Jamesa Joycea a Williama Faulknera pomocou vnútorného monológu.
Autor napísal viacero románov - spomienok z ciest, poémy, autobiografické diela, články a novely. Cela rozmnožil svoje spisovateľské experimenty ako v rozprávaní tak aj vo forme. Roky 1980 mu poskytli druhý dych vďaka dielam ako "Los vasos" (1981), "Mazurca para dos muertos" (Mazurka pre dvoch mŕtvych, 1983), za ktoré dostal "le prix national de Narration a  Cristo versus Arizona" (1988), ktorý pozostáva z jedinej vety rozpísanej na 230 stranách.
Za svoje celoživotné dielo dostal Kríž sv. Jordiho v roku 1986, Cenu princeznej Astúrskej v 1987, Nobelovu cenu v 1989 a Cenu Cervantes v 1995. Kráľ Juan Carlos I. ho povýšil do šľachtického stavu 17. mája 1996 dedičným titulom I. markíz de Iria Flavia.
Brouviller

Poloha

Obec má rozlohu 11,24 km². Najvyšší bod je položený 348 m n. m. a najnižší bod 268 m n. m.

Obyvateľstvo

Počet obyvateľov obce je 431 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-d’Entremont (Savoie)

Poloha

Obec má rozlohu 18,36 km². Najvyšší bod je položený 1 861 m n. m. a najnižší bod 593 m n. m.

Obyvateľstvo

Počet obyvateľov obce je 426 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Croix-sur-Aizier

Poloha

Obec má rozlohu 4,82 km². Najvyšší bod je položený 132 m n. m. a najnižší bod 35 m n. m.

Obyvateľstvo

Počet obyvateľov obce je 258 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Filipová

História

Prvá písomná zmienka o obci pochádza z roku 1773.
Malý lev

Hviezdy

Hviezda nazvaná ako alfa sa v Malom levovi nenachádza. Pri Malom levovi nepriraďoval označenie gréckymi písmenami jeho zakladateľ Hevelius, ale až Francis Baily v 19. storočí. Najjasnejšia hviezda má označenie 46 Leonis Minoris a nazýva sa Praecipula, čiže „hlavná hviezda“ alebo „najjasnejšia hviezda“. Má jasnosť 3,83 mag a už jej Flamsteedovo číslo hovorí, že leží na východnom konci súhvezdia. Tento oranžový obor je 8,2-krát rozmernejší a 32-krát žiarivejší ako Slnko. 
Beta Leonis Minoris je dvojhviezda. Táto tesná dvojica sa dá pozorovať len ďalekohľadom s veľkou aparatúrou. Ich súčasný rozstup predstavuje iba pár desatín oblúkovej sekundy. Hlavná zložka je žltý obor o niečo chladnejší ako Slnko. Okolo nej obieha slabší sprievodca. Radí sa medzi žltobiele hviezdy hlavnej postupnosti.
Zvyšné hviezdy majú čísla, ktoré zaviedol anglický astronóm John Flamsteed. Ostatné jasnejšie hviezdy súhvezdia dosahujú jasnosť iba okolo 4. magnitúdy. 
21 LMi je hviezda typu A, ktorá vykazuje neobyčajne rýchlu rotáciu, až 157 km/s. 
42 LMi je zdanlivá dvojhviezda. Má zložky s jasnosťami 5,4 a 7,6 mag v širokom rozstupe 197 uhlových sekúnd. Rozoznať sa dajú aj triédrom.
R LMi patrí k premenným hviezdam typu Mira Ceti.

Objekty

V Malom levovi sa dá nájsť niekoľko galaxií, ale všetky sú veľmi slabé a nie sú vhodné pre pozorovanie malým ďalekohľadom. V dosahu väčšieho prístroja je ich zhruba 17. Najjasnejšia z nich je špirálová, čelne natočená NGC 3344. Podobné parametre má len o čosi slabšia a vzdialenejšia NGC 3486 a bokom natočená galaxia NGC 3432. Ďalším objektom pre stredne veľké ďalekohľady sú NGC 3414 spolu s jej menším interagujúcim sprievodcom NGC 3418 a dve šošovkovité galaxie NGC 3245 a NGC 2859 s podobnou magnitúdou okolo 10,8.
Útvar veľkosti našej Galaxie známy ako Hanny′s Voorwerp žiari silným zeleným svetlom ionizovaných atómov kyslíka. Predpokladá sa, že tento objekt by mohol byť súčasťou slapového chvosta materiálu ožarovaného kvazarom v centre blízkej špirálovej galaxie IC 2497. 
Ďalších päť jasných kvazarov v Malom levovi možno pozorovať – i keď iba najväčšími ďalekohľadmi sveta – vďaka efektu gravitačnej šošovky vyvolanému kopou galaxií SDSS J1004+4112.

Poloha

Malý lev je veľmi nevýrazné súhvezdie jarnej oblohy. Jeho hviezdy sú sotva viditeľné a v niektorých hviezdnych mapách sa medzi nimi ani nekreslia spojnice. Nachádza sa presne medzi Veľkou medvedicou a Levom. Výrazná kosákovitá hlava veľkého Leva, nad ktorou leží, umožňuje určiť jeho pozíciu celkom dobre. Môžeme ho pozorovať prakticky po celý rok okrem jesenných nocí.
Vysočanská (stanica pražského metra)

Charakteristika stanice

Vysočanská je razená trojloďová stanica pražského typu so skrátenou dĺžkou strednej lode. Nástupište je 31 m hlboko. Má dva výstupy; prvý je východný, vedený po eskalátorovom tuneli s trojramennými eskalátormi do podpovrchového plytko založeného vestibulu s výstupom k autobusovým stanovištiam. Druhý je západný, vychádza z druhého konca strednej lode a po niekoľkých metroch sa lomí - pripojený eskalátorový tunel vedie kolmo k osi stanice a ústi v povrchovom vestibule pri Sokolovskej ulici a sídle DP, kde nadväzuje na električkovú dopravu. Tento druhý výstup bol otvorený dodatočne (28. júna 2000), vzhľadom na to, že na celú stavbu IV. B nebolo dostatok finančných prostriedkov.
Obklad stanice tvoria bledomodré, biele a modré dosky, podlahu na nástupišti a steny vo vestibuloch tvorí žula.
Croismare

Poloha

Obec má rozlohu 15,7 km². Najvyšší bod je položený 293 m n. m. a najnižší bod 224 m n. m.

Obyvateľstvo

Počet obyvateľov obce je 622 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Londonderry

Krvavá nedeľa

30. januára 1972 sa mesto stalo dejiskom udalosti, ktorá vošla do povedomia ako Krvavá nedeľa. Počas tohto masakru príslušníci 1. výsadkového práporu britskej armády zmasakrovali účastníkov mierumilovného pochodu. Bolo zabitých 14 ľudí a ďalších 13 bolo zranených. Táto udalosť ešte viac vyostrila vzťahy medzi protestantmi a katolíkmi.